Фёдоров Георгий Иосифович
Федоров Георгий Иосифович (1942 çулхи нарăсăн 10-мĕшĕ, Çĕмĕрле районĕ, Патаккасси (халĕ Тăванкасси) ялĕ —  2015 раштав, 9, Шупашкар, Чăваш Ен) — литература тĕпчевçи, çыравçă, филологи ăслăхĕсен тухтăрĕ, профессор. Чăваш Республикин тава тивĕçлĕ ăслăх ĕçченĕ (2007). Чăваш Республикин патшалăх премин лауреачĕ (гуманитари ăслăхĕсем) (2008).

Раççей ÇП пайташĕ (1992).

Пурнăçĕ 
Тăванкассинчи çиччĕ çул вĕренмелли шкулта вĕреннĕ. 1971 çулта И. Я. Яковлев ячĕллĕ Чăваш патшалăх педагогика институтĕнче пĕлӳ илнĕ.

1967-1971 çулсенче республикăри тĕрлĕ шкулсенче вырăс чĕлхипе литератури вĕрентӳçи вырăнĕнче тăрăшнă. 

1971-1974 çулсенче Георгий Иосифович Чăваш АССР чĕлхе, литература, истори тата экономика ăслăх-тĕпчев институтĕнче ăслăх ĕçтешĕ вырăнĕнче вăй хунă, 1974-1989 çулсенче Шупашкар хулин шкулĕсенче вырăс чĕлхипе литератури вĕрентӳçи пулса ĕçленĕ.

1994–1998 çулсенче - Чăваш АССР чĕлхен, литературăн, историн тата экономикин ăслăх-тĕпчев институтĕнче литература тĕпчевĕпе фольклористика уйрăмĕн ертӳçи.

1998–2001 çулсенче Чăваш патшалăх И. Н. Ульянов ячĕллĕ университечĕн стилистикăпа библиотека пĕлĕвĕ кафедрин ертӳçи. 2001-2011 çулсенче çав университетрах культурологи кафедрине ертсе пынă.

Тухтăр диссертацине («Своеобразие художественного мира чувашской прозы 1950-1990-х годов») 1997 çулта хӳтĕленĕ.

Халĕ Чăваш патшалăх педагогика университечĕн культорологи кафедрине ертсе пырать.

Федоров ытларах критикăпа литература пĕлĕвĕнче палăрнă. Вăл 9 кĕнеке  çырнă.

Пултарулăх тата ăслăх ĕçĕсем 

"Сăнарлă сăмах шыравĕ", "Художественный мир чувашской прозы", "Художественный мир Федора Ухсая", "Иван Мучи пултарулăхĕ". "Ай, мăнтарăн хир мулкачи", "Вăр-вăр кайăк, вăр кайăк" "Туй ачи, пуса ачи" повеçсем.

250 яхăн ăслăх ĕçне хатĕрлесе пичетленĕ, вĕсен шутĕнче чăваш литературипе, историпе тата теорипе 3 монографи, литературăна вĕрентес теорипе тата методологипе 3 монографи, 5 вĕренӳ тата пулăшав кĕнеки.

Чыслани 
 Раççей Федерацин Çутĕç министерствин Хисеп хучĕ (2005).

Литература 
 Федоров, Г. И. Чăваш литератури (1945-1985 ҫулсем) : вĕренӳ пособийе / Г. И. Федоров. - Шупашкар : Чав. ун-чен изд-ви, 2004. - 515 с.
 Савельева, В. М. Ытарми профессор! / В. М. Савельева. – Шупашкар : [и. ç.], 2005. – 170 с.
 Желтухин, Г. Тăван сăмахлăх çул-йĕрĕ – çĕнĕ куçпа / Г. Желтухин // Хыпар. – 2008. – 5 пуш. – С. 2.
 Маяксем, Л. Шăйрăк / Л. Маяксем // Çамрăксен хаçачĕ. – 2010. – 12 нарăс (№ 5). – С. 14.
 Родионов, В. Тавах сана, тăванăмăр / В. Родионов // Хыпар. – 2002. – 9 нарăс.
 Уткин, Г. Паллă тĕпчевçĕ, ăста çыравçă / Г. Уткин // Тăван Атăл. – 2007. – № 3. – С. 127-129.
 Юмарт, Г. Сăнарлă сăмах шыравĕ / Г. Юмарт // Тантăш. – 2002. – 7 нарăс.
 Афанасьев, П. Федоров Георгий Иосифович // Афанасьев, П. Писатели Чувашии / П. Афанасьев. – Чебоксары, 2006. – С. 457.
 Тимуков, А. Н. Федоров Георгий Иосифович / А. Н. Тимуков // Краткая чувашская энциклопедия. – Чебоксары, 2001. – С. 426.
 Федоров Георгий Иосифович // Ученые и сотрудники Чувашского государственного института гуманитарных наук : 1930-2005. – Чебоксары, 2005. – С. 158.

Асăрхавсем

Каçăсем 
 Университет сайчĕ çинче 

Пайăр çынсем, алфавитпа
Чăваш Енĕн паллă çыннисем
Чăваш ăсчахĕсем
Нарăсăн 10-мĕшĕнче çуралнисем
1942 çулта çуралнисем